Wendekara Zanîngehê Munzurî Gulîstane Doku ra 5ê çeleyê 2020î ra nata xeberêke nêna girewtene.
Keyeyê Gulîstane Doku babîyê ci Halît, dadîye Bedrîye û Aygule Doku Meydanê Seyîd Rizayî de çalakîya xo ya roniştişî qedînaye.
Keyeyê Gulîstane Doku, Wekîla Partîya Karkeran a Tirkîya (TÎP) Sera Kadigîl, Wekîla HDPyî Dilşate Canbaz, temsîlkarê partî û rêxistinan û wendekarê Zanîngehê Munzurî Kuçeyê Hunerî de kom bibî û heta Meydanê Seyîd Rizayî şîbî. Dima keyeyî tîya de dest pê çalakîyan roniştişî kerdbi.
Babî û dadîya Gulîstane ewro do verê Walîtîya Dêrsimî de çalakîya roniştişî bikerê.
